Diari Oficial de la Generalitat Valenciana


Sumari del DOGV 8832, del 11-06-2020 (2020/4191)

ORDRE 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8832

Data del DOGV
:   11-06-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/4191


Data del document
:   02-06-2020

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * política sanitària
    * concurs administratiu
    * funcionari
    * funció pública
    * legislació

ORDRE 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut. [2020/4191]  
Preàmbul  
Capítol I. Disposicions generals  
Article 1. Objecte  
Article 2. Àmbit d'aplicació  
Article 3. Mèrits computables  
Article 4. Comprovació dels requisits  
Article 5. Normes generals  
Capítol II. Mèrits valorables i normes per al seu còmput  
Article 6. Serveis prestats  
Article 7. Grau de carrera professional o desenvolupament professional  
Article 8. Temps de destinació definitiva en el centre i en la categoria i especialitat des de la qual es concursa  
Article 9. Formació  
Article 10. Altres activitats  
Article 11. Coneixements de valencià  
Capítol III. Acreditació de mèrits  
Article 12. Acreditació dels serveis prestats  
Article 13. Acreditació de la formació  
Article 14. Acreditació d'altres d'activitats  
Article 15. No valoració de documentació aportada  
Capítol IV. Barem de mèrits per als processos de selecció  
Article 16. Puntuació màxima de la fase de concurs  
Article 17. Barem de mèrits per als processos de selecció de les categories professionals sanitàries incloses en els grups de titulació A1 i A2  
Article 18. Barem de mèrits per als processos de selecció de les categories professionals sanitàries incloses en els grups de titulació B, C1 i C2  
Article 19. Barem de mèrits per als processos de selecció de les categories professionals de gestió i de serveis incloses en els grups de titulació A1 i A2  
Article 20. Barem de mèrits per als processos de selecció de les categories professionals de gestió i de serveis incloses en els grups de titulació B, C1, C2 i AP  
Capítol V. Barem de mèrits per als processos de provisió de places bàsiques vacants mitjançant convocatòries de mobilitat voluntària  
Article 21. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals sanitàries corresponents als grups de titulació A1 i A2  
Article 22. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals sanitàries corresponents als grups de titulació B, C1 i C2  
Article 23. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals de gestió i de serveis corresponents als grups de titulació A1 i A2  
Article 24. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals de gestió i de serveis corresponents als grups de titulació B, C1, C2 i AP  
Capítol VI. Barem de mèrits per als processos de mobilitat interna del personal estatutari fix, gestionat per la conselleria competent en matèria de sanitat  
Article 25. Mèrits valorables i puntuació d'aquests  
Capítol VII. Resolució d'empats en els processos de provisió  
Article 26. Resolució d'empats en els processos de provisió regulats en la present ordre  
Disposició addicional primera. No-incidència pressupostària  
Disposició addicional segona. Facultat de desplegament  
Disposició transitòria única. Aplicació del barem en els processos de mobilitat interna  
Disposició derogatòria única. Derogació normativa  
Disposició final única. Entrada en vigor  
  
  
PREÀMBUL  
  
I. L'article 103.3 de la Constitució Espanyola regula l'accés a la funció pública, i assenyala que respondrà als principis de mèrit i capacitat.  
El text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, estableix que la selecció de funcionaris haurà de realitzar-se mitjançant procediments àgils que respectaran en tot cas els principis d'igualtat, mèrit, capacitat i publicitat.  
La Llei 55/2003, de 16 de desembre, de l'Estatut Marc del personal estatutari dels serveis de salut, disposa, en l'article 29, els criteris generals de provisió, i regula en el capítol VII la mobilitat d'aquest personal.  
  
El Decret 192/2017, del Consell, d'1 de desembre, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, regula en el títol I la selecció de recursos humans, i en el títol II la mobilitat del personal. En tots dos títols s'estableix que els barems de mèrits a aplicar seran aprovats amb caràcter reglamentari. D'altra banda, el decret esmentat, en l'article 36, en relació amb els processos de mobilitat interna, determina que el barem de mèrits d'aquests haurà de ser comú per a tots els departaments i es negociarà en la Mesa Sectorial de Sanitat.  
  
La Disposició final segona del Decret 192/2017, d'1 de desembre, del Consell, faculta a la persona titular de la Conselleria competent en matèria de sanitat per a dictar totes les disposicions que reglamentàries siguen necessàries per al desplegament i aplicació del que disposa aquest decret.  
Fins ara, la regulació dels barems de mèrits aplicables en els processos de selecció i provisió del personal estatutari al servei de les institucions sanitàries de la Generalitat Valenciana estava inclosa en dos ordres del conseller de Sanitat, totes dues de l'any 2007, l'Ordre de 12 de febrer de 2007, reguladora del barem de mèrits d'aplicació als concursos de trasllats, i l'Ordre de 7 de maig de 2007, per la qual s'aproven els barems de mèrits d'aplicació als processos selectius.  
  
Per ser també d'interés públic el temps transcorregut des de la publicació d'aquestes ordres, juntament amb l'existència de nombroses sentències i instruccions que pretenien aclarir l'aplicació de determinats preceptes continguts en aquestes i, principalment, l'aprovació del Decret 192/2017, del Consell, d'1 de desembre, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, unit a la consegüent necessitat d'adaptació dels criteris de valoració als principis continguts en el nou Reglament, fan totalment necessària l'aprovació d'una nova regulació, que adapte els mèrits a valorar i la seua forma d'acreditació a la realitat i a la normativa actuals.   
  
II. Aquesta ordre va ser aprovada per les Organitzacions sindicals presents en la Mesa Sectorial de Sanitat en la sessió de data 3 de desembre de 2019, i intenta fidelment unificar i actualitzar els barems de mèrits aplicables.  
La present Ordre es distribuïx en set capítols, 26 articles, dos disposicions addicionals, una Disposició transitòria única, una Disposició derogatòria única i una Disposició final única.  
Per la seua especial importància, en l'article 1, s'estableix com a objecte regular els barems de mèrits a aplicar, tant en la fase de concurs dels processos de selecció de personal per a la cobertura amb caràcter definitiu de places estatutàries, com en els processos de provisió de places bàsiques vacants, mitjançant convocatòries de mobilitat voluntària i de mobilitat interna del personal estatutari fix.  
Entre les novetats més importants que s'inclouen en el seu articulat cal destacar la tramitació d'aquests processos de selecció i provisió a través de mitjans telemàtics, tendint a la valoració d'ofici dels mèrits al·legats corresponents als serveis prestats, el grau de carrera i desenvolupament professional, la permanència per als processos de provisió, la participació en els òrgans col·legiats de selecció i provisió, així com el coneixement del valencià.  
Respecte dels mèrits a valorar en els processos de selecció, una vegada estudiades les reivindicacions formulades pels col·lectius interessats i sempre respectant els drets de tot el personal treballador afectat, s'ha incorporat a l'ordre la valoració dels serveis prestats com a personal sanitari en el cos militar de sanitat, en institucions penitenciàries, en fundacions d'investigació adscrites a establiments del Sistema Nacional de Salut, en institucions públiques i centres sociosanitaris de titularitat de la Generalitat Valenciana i gestió directa per una Administració pública, en entitats concertades que atenguen pacients de la sanitat pública de la Generalitat Valenciana i en les mútues col·laboradores amb la Seguretat Social i en els centres sanitaris que en depenen.  
  
D'altra banda, en el capítol III de l'ordre, es regula la forma d'acreditació dels mèrits al·legats, en un intent d'unificar criteris, i evitant, en la mesura que siga possible, les discrepàncies advertides en anteriors processos de selecció i/o provisió respecte de la forma d'acreditació d'aquests. S'exigeix, d'aquesta manera, per a la valoració de determinats serveis prestats, la presentació de l'informe de vida laboral emés pel ministeri competent en matèria de treball i Seguretat Social. Així mateix, s'inclou l'acreditació de les edicions de publicacions en format electrònic, en un intent d'acostar clarament aquests processos a l'actualitat.  
Altres novetats d'aquesta ordre són l'especial, i necessària, valoració dels serveis prestats quan es tracte de l'exercici de places declarades de difícil cobertura, i el reconeixement de l'obtenció de les especialitats sanitàries per la via de la residència. Es valoren també, per primera vegada, les activitats de tutorització i docència relacionades amb la formació sanitària especialitzada en ciències de la salut mitjançant el sistema de residència, la participació en els òrgans col·legiats de selecció i provisió i/o la pertinença al col·legi de selecció i provisió, i els ensenyaments universitaris conduents a l'obtenció d'altres títols diferents dels títols oficials regulats per la Llei orgànica 6/2001, de 21 de desembre, d'universitats.  
  
La necessitat d'actualitzar i adaptar la normativa a la nova realitat actual, fa convenient una nova regulació que substituïsca a l'Ordre de 12 de febrer de 2007, reguladora del barem de mèrits d'aplicació als concursos de trasllats, i a l'Ordre de 7 de maig de 2007, per la qual s'aproven els barems de mèrits d'aplicació als processos selectius.  
  
III. El procés d'elaboració d'aquesta ordre s'ha adequat als principis de necessitat, eficàcia, proporcionalitat, seguretat jurídica, transparència i eficiència, que queden justificats en els informes previs a la norma, així com en el tràmit de consulta pública efectuat a través del portal web, de conformitat amb el que es disposa en l'article 133 de la Llei 39/2015, d'1 d'octubre, del procediment administratiu comú de les administracions públiques (LPAC), en els quals consten els antecedents d'aquesta, els problemes que es pretenen solucionar, la necessitat de la seua aprovació, els seus objectius, així com la possible solució alternativa a la regulació. S'han tingut en compte els principis de proporcionalitat i seguretat jurídica, ja que aquesta ordre és coherent amb el marc jurídic vigent i es dicta en l'àmbit de les competències que, en matèria de recursos humans, té aquesta conselleria, atesa la necessitat de desplegar el referit Decret 192/2017, d'1 de desembre, i de delimitar i concretar, en suma, un nou barem de mèrits per al personal estatutari fix que opte als concursos de trasllats o als procediments de mobilitat interna o voluntària. Respecte als principis de transparència i eficiència, la seua justificació està clarament definida en aquest preàmbul, atés que afecta continguts que ordenen que l'accés a la funció pública ha de respondre, en tot moment, als principis de mèrit i capacitat.  
  
Així mateix, la seua elaboració consta en el Pla Normatiu de l'Administració de la Generalitat Valenciana.  
IV. Per tot el que s'ha exposat, amb la negociació prèvia amb les organitzacions sindicals presents en la Mesa Sectorial de Sanitat de data 3 de desembre de 2019, emesos els preceptius informes, realitzats els tràmits d'audiència pertinents, havent complit el que es disposa en els articles 37 i 43 de la Llei 5/1983, de 30 de desembre, del Consell i d'acord amb les facultats que em confereix l'article 28.e de la llei esmentada i de conformitat amb les competències atribuïdes pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
  
  
  
ORDENE  
  
Capítol I  
Disposicions generals  
  
Article 1. Objecte  
L'objecte de la present ordre és regular els barems dels mèrits a aplicar en la fase de concurs dels processos de selecció de personal per a la cobertura amb caràcter definitiu de places estatutàries, en els processos de provisió de places bàsiques vacants mitjançant convocatòries de mobilitat voluntària, i en els processos de mobilitat interna, del personal estatutari fix, gestionat per la conselleria competent en matèria de sanitat.  
  
Article 2. Àmbit d'aplicació  
Aquesta ordre serà aplicable al personal estatutari del Sistema Valencià de Salut, gestionat per la conselleria competent en matèria de sanitat, respecte a places de naturalesa estatutària dependents d'aquesta, de conformitat amb el que s'estableix en l'article 1 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut.  
  
Article 3. Mèrits computables  
1. Es valoraran els mèrits obtinguts, en la data de publicació de la convocatòria del procés en el Diari Oficial de la Generalitat Valenciana o, per als processos de mobilitat interna, en la data de la convocatòria, els quals s'hauran d'al·legar, en tot cas, en la sol·licitud de participació.  
  
Respecte dels mèrits referits a les especialitats sanitàries o titulacions oficials, a més podran ser valorats els que estiguen en condicions d'obtindre's a la data de la convocatòria, entenent per tal el moment de l'abonament de les taxes dels títols o, en el cas de les especialitats sanitàries, la data en què la Comissió de Docència corresponent atorga l'avaluació final positiva del període formatiu.  
  
2. Un mèrit només podrà ser valorat en un apartat.  
3. Les puntuacions obtingudes pels mèrits aportats o valorats d'ofici, de conformitat amb els presents barems, una vegada publicats els llistats definitius i resolts tots els recursos interposats, es presumiran vàlides als efectes de futurs concursos de trasllats de la mateixa categoria professional, computant-se d'ofici de forma automàtica per l'Administració.  
No obstant això, a petició de les persones participants, es podran valorar aquells mèrits no al·legats en processos anteriors, sempre que queden acreditats, de conformitat amb els criteris establits en la present Ordre.  
  
Article 4. Comprovació dels requisits  
Pertocarà la valoració dels mèrits al·legats en els processos indicats en l'article 1 d'aquesta ordre quan les persones participants complisquen els requisits exigits per a l'exercici de les funcions de places objecte d'aquests, de tal manera que seran excloses dels processos quan es determine que no complien els requisits de la categoria de conformitat amb la convocatòria de selecció o provisió corresponent.  
  
  
Article 5. Normes generals  
1. La participació en els processos de selecció i provisió a què es refereix aquesta ordre es realitzarà telemàticament, a través de les aplicacions informàtiques corresponents. Les instruccions per a la participació s'inclouran en les diferents convocatòries.  
2. L'Administració valorarà d'ofici els mèrits al·legats corresponents als serveis prestats, grau de carrera i desenvolupament professional reconegut en les institucions sanitàries gestionades directament per la conselleria competent en matèria de sanitat, permanència per als processos de provisió, participació en els òrgans col·legiats de selecció i/o provisió i pertinença al col·legi de selecció i provisió, en els supòsits previstos en els capítols IV i V de la present ordre, així com el coneixement de valencià, sense que els qui participen hagen d'acreditar documentalment aquests mèrits, excepte, per al coneixement de valencià, els homologats o revalidats segons la normativa en vigor.  
  
Respecte de la resta de mèrits i en tant que l'Administració no puga realitzar la seua valoració d'ofici, les persones participants hauran d'aportar la documentació justificativa, en els terminis establits per a això en les diferents convocatòries.  
3. Quan l'idioma original de la documentació aportada siga diferent del castellà o valencià, s'haurà d'adjuntar, al costat d'aquesta, la traducció literal del contingut d'aquesta documentació, realitzada mitjançant traductor/a jurat. A més, la documentació pública d'un altre país haurà d'estar degudament legalitzada o postil·lada, segons el cas.  
4. La participació en els processos de selecció i provisió comportarà el consentiment al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
5. La consignació de dades falses en la sol·licitud d'inscripció o aportació de documentació falsa comportarà l'exclusió del procés de selecció o provisió i/o nul·litat de l'adjudicació de la plaça, si escau, sense perjudici de les mesures legals que corresponguen.  
  
  
Capítol II  
Mèrits valorables i normes per al seu còmput  
  
Article 6. Serveis prestats  
1. S'entenen inclosos en l'apartat serveis prestats valorables, de conformitat amb les previsions incloses en els capítols IV, V i VI d'aquesta ordre, els següents:  
a) Serveis prestats en institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, sobre habilitació de noves formes de gestió del Sistema Nacional de Salut; en les consejerías/conselleries i ministeri amb competències en matèria de sanitat, i en institucions sanitàries públiques de països de la Unió Europea i de països de l'Espai Econòmic Europeu. Respecte dels serveis prestats en institucions sanitàries públiques del Regne Unit, caldrà ajustar-se al que s'estableix en els acords subscrits corresponents.  
  
b) Serveis prestats com a personal sanitari, en el cos militar de sanitat en centres sanitaris i hospitals militars dependents del Ministeri de Defensa de l'Estat espanyol.  
c) Serveis prestats com a personal sanitari d'institucions penitenciàries espanyoles.  
d) Serveis prestats en fundacions per a la investigació adscrites a establiments del Sistema Nacional de Salut, sempre que quede acreditada relació contractual, funcionarial o estatutària de prestació de serveis, que els serveis s'hagen exercit en la mateixa categoria professional i, si escau, especialitat en la qual es participa i que la plaça exercida té igual contingut funcional.  
e) Serveis prestats com a personal sanitari, en institucions públiques de caràcter sociosanitari dependents de l'Administració del Consell, la titularitat de les quals pertanga a la Generalitat Valenciana i siguen directament gestionades per aquesta.  
g) Serveis prestats com a personal sanitari en entitats concertades que atenguen pacients de la sanitat pública de la Generalitat Valenciana a través de contractes previstos en la normativa vigent en matèria de contractació administrativa i accions concertades gestionades de conformitat amb la Llei 7/2017, de 30 de març, de la Generalitat, sobre acció concertada per a la prestació de serveis a les persones en l'àmbit sanitari.  
h) Serveis prestats com a personal sanitari que preste serveis en les mútues col·laboradores amb la Seguretat Social i en els centres sanitaris que en depenen.  
i) Serveis en qualsevol altre àmbit sempre que una norma de rang superior així ho establisca.  
2. En aquest apartat es computarà el temps, a més d'en la situació de servei actiu, en serveis especials, en excedències per cura de familiars emparades per la normativa vigent, així com en reduccions de jornada i en altres situacions protegides per la llei, i es valorarà en la categoria/especialitat exercida quan es va accedir a la situació.  
  
3. S'estableix una puntuació complementària en la valoració del temps treballat en les places que, segons els criteris establits, es determine que són de difícil cobertura, entenent per tal aquelles en què hi haja dificultats de provisió, considerant les seues circumstàncies especials o geogràfiques.  
La qualificació d'una plaça com de difícil cobertura es realitzarà per resolució de la direcció general competent en matèria de recursos humans amb un informe previ favorable de la direcció general competent en matèria d'assistència sanitària.  
4. Els serveis prestats coincidents en el temps seran excloents entre si, i es computaran aquells als quals corresponga major puntuació.  
  
5. Al personal nomenat per a atenció continuada/guàrdies, per cada 130 hores de guàrdia de presència física se li computarà com un mes de treball, o la part que corresponga proporcionalment. Si dins d'un mes natural s'han realitzat més de 130 hores, només podrà valorar-se un mes, sense que l'excés d'hores efectuat durant aquell puga aplicar-se. En cap cas seran valorades les guàrdies localitzades.  
  
6. Els serveis prestats com a personal estatutari de substitució en places corresponents a les categories de metge/essa SAMU, infermer/a SAMU i tècnic/a d'Emergències Sanitàries, es computaran per cada 130 hores, com un mes treballat, sense que l'excés d'hores efectuat durant aquell puga aplicar-se.  
7. Els serveis prestats en promoció interna temporal es computaran en la categoria efectivament exercida.  
8. Es considerarà com a treball desenvolupat en la mateixa categoria i/o especialitat, el corresponent al lloc de treball d'origen quan des d'aquest s'accedisca a places de direcció o assimilats.  
9. Els serveis en institucions sanitàries públiques del Sistema Nacional de Salut, gestionades directament o indirectament, i en les institucions sanitàries públiques de països de la Unió Europa o de l'Espai Econòmic Europeu podran ser valorats tant si han sigut prestats en la mateixa com en diferent categoria. En la resta, únicament seran valorats els prestats en la mateixa categoria professional i, si escau, especialitat en què es participa i sempre que quede acreditat que la plaça exercida té igual contingut funcional.  
10. Al personal amb nomenaments a temps parcial, siga quin siga el nombre d'hores realitzades, se li computaran els serveis prestats com realitzats a jornada completa.  
  
Article 7. Grau de carrera professional o desenvolupament professional  
1. El mèrit de grau de carrera professional o desenvolupament professional, únicament serà valorat en els processos de mobilitat de personal a través dels concursos de trasllats i processos de mobilitat interna.  
2. Es valorarà el grau de carrera professional o, si escau, de desenvolupament professional, més alt reconegut a la data de determinació del còmput de mèrit, en la categoria i especialitat en la qual es concursa.  
  
Article 8. Temps de destinació definitiva en el centre i en la categoria i especialitat des de la qual es concursa  
1. Aquest mèrit, únicament per als processos de mobilitat de personal a través dels concursos de trasllats, valorarà el temps de serveis prestats en la mateixa destinació definitiva, en el centre i en la categoria i especialitat des de la qual es concursa.  
2. Per a poder puntuar en aquest apartat, la persona concursant haurà d'haver completat cinc anys ininterromputs, immediatament anteriors a la convocatòria, en el centre on té la plaça en propietat i en la seua categoria i especialitat. Aquest termini serà de tres anys quan es tracte de places declarades de difícil cobertura.  
En el supòsit de mobilitat forçosa per raons organitzatives o assistencials de personal fix, que supose canvi o reubicació de centre de treball, quan s'acredite el dret al retorn a l'àmbit d'origen previst en l'apartat 5 de l'article 37 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, s'entendrà que la destinació definitiva és el de l'àmbit d'origen, llevat que el dret al retorn s'haja extingit per haver pogut ser exercit mitjançant concurs de trasllats i no s'haja instat.  
  
3. A l'efecte de la permanència es considerarà equivalent el reingrés provisional i seran tingudes en compte, excepte les excepcions previstes en la present ordre, totes les situacions administratives que comporten reserva de la plaça de conformitat amb la normativa vigent, les situacions d'excedència que donen dret al còmput del temps a l'efecte d'antiguitat, dirigides a promoure la conciliació de la vida familiar i laboral, les reduccions de jornada protegides per la llei i el treball corresponent a llocs de treball per a l'exercici dels quals es requerisca la mateixa categoria (càrrecs directius, direccions, supervisions), amb independència en aquests últims, que s'hagen desenvolupat en el mateix o diferent centre de treball.  
4. En cap cas és aplicable aquest mèrit als períodes de serveis prestats en comissió de serveis i a les excedències voluntàries per qualsevol causa, suspensió de funcions, promoció interna temporal i altres situacions no previstes en l'apartat anterior.  
  
Article 9. Formació  
1. S'entén inclosa en aquest apartat de formació, la següent:  
a) Formació especialitzada via residència: aquest mèrit, que únicament serà valorat en la fase de concurs dels processos de selecció de personal amb caràcter definitiu a través del concurs oposició, valorarà el període de formació especialitzada en ciències de la salut, mitjançant el sistema de residència, o la via excepcional d'obtenció de l'especialitat per a, infermers/es que hagen obtingut la de la categoria que es corresponga amb la formació requerida per a la participació en el procés selectiu de què es tracte.  
Atés que un mèrit no podrà ser puntuat per més d'un apartat o subapartat, els anys de realització de la formació especialitzada en ciències de la salut, mitjançant el sistema de residència, en cap cas podran ser valorats en cap altre apartat del barem.  
b) Titulacions acadèmiques oficials diferents, del mateix o superior nivell a aquella requerida per a l'accés a la categoria objecte de la convocatòria i de la seua mateixa classificació de personal estatutari (sanitari o de gestió i serveis), i/o altres especialitats sanitàries diferents del mateix o superior nivell a aquella requerida per a exercir la categoria i, si escau, especialitat a la qual s'opta.  
c) Doctorat sempre que s'haja obtingut en matèria relacionada amb la categoria objecte de la convocatòria, i de la seua mateixa classificació de personal estatutari (sanitari o de gestió i serveis). Així mateix es valorarà haver completat els plans de promoció de la investigació, desenvolupament experimental i la innovació aprovats per l'Institut de Salut Carles III, el ministeri competent en matèria de sanitat o l'Agència Nacional d'Investigació, a través dels contractes Río Hortega, Juan Rodés, Sara Borrell i/o Miguel Servet.  
d) Màsters universitaris oficials relacionats amb la categoria objecte de la convocatòria i de la seua mateixa classificació de personal estatutari (sanitari o de gestió i serveis.  
e) Ensenyaments universitaris conduents a l'obtenció d'altres títols diferents dels títols oficials regulats per la Llei orgànica 6/2001, de 21 de desembre, d'universitats, la càrrega lectiva dels quals siga igual o superior a 60 crèdits i de la seua mateixa classificació de personal estatutari (sanitari o de gestió i serveis).  
f) Activitats formatives rebudes o impartides el contingut de les quals estiga directament relacionat amb la categoria en virtut de la qual es participa en el procés de selecció o provisió, i aquelles considerades com a genèriques per a totes les professions, entenent com a tals, únicament i exclusivament, les activitats formatives següents: informàtica, investigació, qualitat, estadística, prevenció de riscos laborals, igualtat de gènere, ordenació, planificació i gestió sanitària.  
2. Seran valorades les activitats formatives, sempre que hagen sigut convocades, gestionades o homologades per:  
a) Ministeri competent en matèria de sanitat, incloent-hi l'Institut de Salut Carles III.  
b) Ministeri competent en matèria d'administracions públiques.  
c) Escola Valenciana d'Estudis de la Salut i equivalents d'altres comunitats autònomes.  
d) Institut Valencià d'Administració Pública o equivalents.  
e) Universitats públiques i privades.  
f) Tots aquells realitzats en centres de formació de personal empleat públic, organitzacions sindicals o altres promotors, dins del marc dels acords de formació per a l'ocupació de les Administracions públiques vigents en el moment de realització dels cursos.  
  
g) A més, i únicament per als processos de selecció, es valoraran les activitats formatives convocades, gestionades o homologades per entitats públiques amb competència en matèria de formació professional per a l'ocupació.  
3. En cap cas es puntuaran en el present article els cursos de valencià i d'idiomes, ni els cursos pertanyents a una carrera universitària, cursos i màsters de doctorat, llevat que, respecte d'aquests últims, no s'haja obtingut el títol de doctor/a, i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.  
  
3. Respecte dels cursos rebuts, seran susceptibles de valoració les successives edicions d'un mateix curs, quan entre una edició i una altra hagen transcorregut més de 2 anys. En la resta dels casos no seran valorats.  
4. Quan la documentació acreditativa d'un curs o màster universitari oficial especifique la seua duració en crèdits sense la correspondència del nombre d'hores, i manque certificació de l'entitat corresponent, la determinació del nombre d'hores, a l'efecte dels barems regulats en aquesta ordre, es farà amb l'equivalència següent:  
a) Respecte dels cursos anteriors al 19 de setembre de 2003, data d'entrada en vigor del Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional, s'entendrà cada crèdit com a equivalent a 10 hores.  
  
b) Respecte dels cursos posteriors a aqueixa data, s'entendrà cada crèdit com a equivalent 25 hores, o l'assignació crèdit-hora que establisca la normativa vigent en la matèria, en la data de realització d'aquests.  
  
  
Article 10. Altres activitats  
1. En aquest apartat de mèrits es valoraran les activitats següents, sempre de conformitat amb les previsions contingudes en els capítols IV, V i VI de la present ordre:  
a) Activitats de tutorització i docència relacionades amb la formació sanitària especialitzada en ciències de la salut mitjançant el sistema de residència.  
b) Les activitats com a professor/a associat o com a docent de pràctiques, en ciències de la salut en departaments de salut amb conveni específic amb la universitat i amb programa de docència pregraduada, o en els estudis universitaris o activitats de formació corresponents a l'àrea de coneixement exigit per a l'accés a la categoria professional.  
  
c) La participació en comissions clíniques acreditades en institucions sanitàries públiques.  
d) La realització de treballs científics o tècnics, que hagen sigut publicats en llibres, o revistes, aquestes de reconegut prestigi en l'àmbit de la respectiva categoria a la qual es concursa, apreciats per la comissió de valoració o tribunal. Els treballs només podran ser valorats una vegada, de tal manera que en cas de coincidir en el mateix candidat la coautoria d'un llibre amb l'autoria d'algun dels seus capítols, es valorarà únicament el treball de major valor. En cap cas diversos capítols d'un mateix llibre podran valorar-se per damunt del valor del mateix llibre.  
  
e) El coneixement de llengües oficials dels estats de la Unió Europea diferents del castellà i valencià, de conformitat amb les previsions incloses en els capítols IV, V i VI.  
f) Per a tots els processos de provisió i, els de selecció per al torn de promoció interna, la participació en els òrgans col·legiats de selecció i provisió i/o en el Col·legi de Selecció i Provisió previst en l'article 4-2 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut.  
  
g) Per als processos de selecció, altres activitats que es consideren rellevants, sempre que estiguen directament relacionades amb la categoria i no estiga prevista la seua valoració en altres apartats. Es valorarà en aquest apartat el gaudi de beques d'estudi o investigació, presentació de ponències, pòsters, comunicacions, resums i similars en congressos científics relacionats amb la categoria.  
  
Article 11. Coneixements de valencià  
1. La valoració dels coneixements de valencià es correspondrà amb els certificats de nivell obtinguts en la data límit de presentació de mèrits i expedits per la Junta Qualificadora de Coneixements de Valencià o amb els del nivell al qual s'homologue o revalide, segons el que es preveu en la normativa en vigor.  
2. La valoració d'aquest mèrit s'efectuarà puntuant exclusivament el nivell més alt obtingut.  
  
  
Capítol III  
Acreditació de mèrits  
  
Article 12. Acreditació dels serveis prestats  
La forma d'acreditació dels mèrits de serveis prestats no valorables d'ofici per la conselleria competent en matèria de sanitat, es realitzarà de la manera següent:  
a) Els serveis prestats en institucions sanitàries públiques s'acreditarà mitjançant certificació emesa pel titular de la direcció o gerència del centre, o qui tinga la competència per a això, directament o per delegació, en la qual haurà de constar la referència a la norma que acredita la competència de qui subscriu el certificat, i la categoria/especialitat, tipus de vincle, règim jurídic i data d'inici i fi de cadascuna de les vinculacions.  
b) Si els serveis han sigut exercits en institucions sanitàries públiques de països de la Unió Europea o de l'Espai Econòmic Europeu, en la certificació, a més, haurà de constar expressament la naturalesa jurídica de la institució i la seua integració en el sistema sanitari públic de l'Estat respectiu.  
c) La resta de serveis prestats s'acreditaran per la presentació de l'informe de vida laboral emés pel ministeri competent en matèria de treball i Seguretat Social, a més del certificat emés per qui tinga la competència per a acreditar aquests serveis, en el qual haurà de constar la categoria/especialitat, el contingut funcional dels llocs de treball exercits, tipus de vincle, règim jurídic i data d'inici i fi dels serveis.  
  
d) En el cas de serveis prestats com a personal sanitari en entitats concertades que atenguen pacients de la sanitat pública de la Generalitat Valenciana, a més del que s'ha assenyalat en l'apartat anterior, els certificats de l'empresa hauran d'indicar les dates en què aquesta va tindre aquest caràcter.  
  
Article 13. Acreditació de la formació  
1. Les titulacions acadèmiques oficials s'acreditaran amb el títol expedit per l'autoritat acadèmica competent. En el supòsit de titulacions obtingudes fora d'Espanya, haurà d'aportar-se la credencial de reconeixement, homologació o validació, segons siga procedent, de la titulació, expedida pel ministeri espanyol competent en matèria d'educació.  
  
2. La formació especialitzada s'acreditarà amb el títol d'especialista en ciències de la salut expedit pel ministeri competent o pels òrgans competents de qualsevol altre país sempre que s'acompanye el reconeixement i/o homologació emesa pel ministeri esmentat. En el supòsit previst en l'article 3.1 segon paràgraf, es considerarà equivalent a l'efecte d'aquesta ordre, la documentació justificativa del pagament de taxa o la certificació expedida per la Comissió de Docència d'avaluació final positiva del període de formació especialitzada en ciències de la salut mitjançant el sistema de residència.  
3. El doctorat s'acreditarà amb l'aportació del títol de doctor, amb l'esment cum laude si escau. Si en aquest no s'indica la matèria objecte del doctorat, s'haurà d'aportar certificació acreditativa d'aquest aspecte.  
La superació de l'avaluació dels programes d'investigació sanitària Río Hortega, Juan Rodés, Sara Borrell i/o Miguel Servet, s'acreditaran mitjançant certificats expedits per l'Institut de Salut Carles III, el ministeri amb competència en matèria de sanitat o l'Agència Espanyola d'Investigació.  
4. En el cas de màsters universitaris i títols universitaris diferents dels oficials, la certificació, expedida per l'òrgan competent de la universitat (rector, vicerector o secretari general) haurà de contindre la càrrega lectiva assignada a aquesta activitat formativa.  
5. La participació en cursos inclosos en un pla de formació s'acreditarà amb les certificacions de participació com a docent o superació com a discent, d'aquestes activitats en les quals haurà de constar: el nom de l'activitat formativa; l'organisme o entitat que va convocar/va impartir aquesta activitat; les dates de realització; el nombre de crèdits/hores de l'activitat; nombre de crèdits/hores impartides en el cas de docència i la comissió nacional o autonòmica de formació contínua que les acredita, amb el logotip d'aquesta i el número d'expedient.  
  
  
Article 14. Acreditació d'altres d'activitats  
1. Les activitats de tutorització i docència relacionades amb la formació sanitària especialitzada en ciències de la salut mitjançant el sistema de residència, s'acreditaran mitjançant certificació expedida per la comissió de docència corresponent.  
2. La formació acadèmica impartida s'acreditarà mitjançant certificació del respectiu centre acadèmic o universitat, en què es farà constar expressament el càrrec docent, tipus de vinculació, departament o àrea de coneixement en què es va impartir la docència, dates d'inici i fi de la vinculació i data d'impartició i hores/crèdits impartits, signada per qui tinga aquesta competència.  
3. La docència de pràctiques s'acreditarà mitjançant certificació del respectiu centre acadèmic o universitat, que haurà d'incloure les dades assenyalades en l'apartat anterior o, si escau, certificat de la gerència/direcció del departament/centre de treball, on conste clarament i expressament l'objecte de l'activitat, la participació de la persona interessada, les dates d'inici i fi de l'activitat i hores/crèdits impartits.  
  
4. La participació en comissions clíniques en institucions sanitàries públiques s'acreditarà amb la certificació expedida per la gerència de la institució o direcció d'aquestes, amb indicació de la seua data d'inici i fi.  
5. Les publicacions s'acreditaran amb la fotocòpia del full on conste el títol del llibre o, si escau, dels capítols que es presenten a valoració, en què consten: autoria, editorial, ISBN, ISSN o depòsit legal, lloc i data de publicació i índex de l'obra.  
Si l'edició és en format electrònic, es presentarà certificat o còpia impresa autenticada per l'editorial o organisme públic amb competències en gestió i arxiu de publicacions, en la qual consten: autoria, edició, any, URL, data de publicació i data de consulta i accés.  
  
6. El coneixement d'idiomes comunitaris diferents del castellà i valencià s'acreditarà mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior o per les establides en el Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, o normativa vigent d'aplicació.  
7. La resta de mèrits valorables en aquest apartat s'acreditaran mitjançant la certificació corresponent expedida per l'entitat o centre responsable d'aquesta, on conste clarament i expressament l'objecte de l'activitat, la participació de la persona interessada i la duració, si escau.  
  
  
Article 15. No valoració de documentació aportada  
En cap cas serà valorada la documentació presentada fora del termini establit per a això en la convocatòria, llevat que ho siga a requeriment del tribunal del procés selectiu o comissió de valoració. Així mateix, no podrà ser valorada la documentació aportada que incomplisca el que es preveu en l'article 5.3 d'aquesta ordre i en el present capítol.  
  
Capítol IV  
Barems de mèrits per als processos de selecció  
  
Article 16. Puntuació màxima de la fase de concurs  
De conformitat amb el que s'estableix en l'article 10 del Decret 192/2017, d'1 de desembre del Consell, pel qual s'aprova el reglament de selecció i provisió de personal estatutari al servei d'institucions sanitàries públiques del Sistema Valencià de Salut, en els processos de selecció de personal amb caràcter indefinit, a través del concurs oposició, la puntuació corresponent a la fase de concurs serà del 40 % del total de puntuació. En conseqüència, atés que el barem s'estableix en 100 punts, l'Administració procedirà a adaptar-los a aquest percentatge.  
  
  
Article 17. Barem de mèrits per als processos de selecció de les categories professionals sanitàries incloses en els grups de titulació A1 i A2  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut:  
  
a.1) En la mateixa categoria professional i, si escau, especialitat: puntuació de 0,23 per mes.  
a.2) Quan es tracte de l'exercici de places declarades de difícil cobertura, en la mateixa categoria professional i, si escau, especialitat, es computaran els serveis prestats de manera continuada, amb la puntuació següent:  
- Durant el primer any de duració del nomenament temporal: 0,60 punts per mes.  
- A partir del segon any de duració del nomenament temporal: 1 punt per mes.  
- El tercer i successius anys: 0,23 punts per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional i, si escau, especialitat: puntuació 0,12 per mes.  
c) Pels serveis prestats en la mateixa categoria professional i, si escau, especialitat, sempre que quede acreditat que la plaça exercida té igual contingut funcional que la categoria professional en la qual s'inscriu, amb una puntuació de 0,12 per mes treballat, amb un màxim de 5 punts:  
- Com a personal sanitari del cos militar de sanitat en centres sanitaris i hospitals militars dependents del Ministeri de Defensa de l'Estat espanyol.  
- Com a personal sanitari d'institucions penitenciàries.  
- Com a personal sanitari en institucions públiques i centres sociosanitaris, tots ells de titularitat de la Generalitat Valenciana i gestió directa per una Administració pública.  
d) Pels serveis prestats en la mateixa categoria professional i, si escau, especialitat, sempre que quede acreditat que la plaça exercida té igual contingut funcional que la categoria professional en què s'inscriu, amb una puntuació de 0,10 per mes treballat, amb un màxim de 5 punts:  
  
- Com a personal sanitari en entitats concertades que atenguen pacients de la sanitat pública de la Generalitat Valenciana a través de contractes, en la modalitat de concerts, subscrits de conformitat amb la normativa vigent a cada moment en matèria de contractació administrativa i accions concertades gestionades de conformitat amb la Llei 7/2017, de 30 de març, de la Generalitat.  
- Com a personal sanitari que preste serveis en les mútues col·laboradores amb la Seguretat Social i en els centres sanitaris que en depenen.  
2. Formació: fins a un màxim de 34 punts:  
a) Formació especialitzada en ciències de la salut mitjançant el sistema de residència: l'obtenció de l'especialitat sanitària requerida per a l'accés a la categoria i especialitat corresponent al procés selectiu al qual s'opta pel sistema de residència, serà valorada amb 6 punts.  
  
En el supòsit d'obtenció de l'especialitat sanitària requerida per a l'accés a la categoria i especialitat corresponent al procés selectiu al qual s'opta, per la via excepcional prevista per a infermers/es es valorarà amb 3 punts.  
b) Titulacions acadèmiques oficials del mateix o superior nivell a aquella requerida per a l'accés a la categoria objecte de la convocatòria i de la seua mateixa classificació de personal estatutari (sanitari), i/o altres especialitats sanitàries diferents del mateix o superior nivell a aquella requerida per a exercir la categoria i, si escau, especialitat a la qual s'opta: per cadascuna 1.5 punts, amb un màxim de 3 punts.  
c) Doctorat: 6 punts. Si s'ha aconseguit amb la qualificació cum laude, se sumarà 1 punt més. Si s'han completat els plans de promoció de la investigació, desenvolupament experimental i la innovació a través dels contractes Río Hortega o Sara Borrell se sumaran 2 punts més, i si s'han completat els programes Juan Rodés o Miguel Servet, se sumaran 4 punts més, en aquests dos últims casos no seran computables els programes Río Hortega o Sara Borrell.  
d) Màsters universitaris oficials: per cadascun 1,50 punts, amb un màxim de 3 punts.  
e) Altres títols universitaris diferents dels oficials: per cadascun 1 punt amb un màxim de 2.  
f) Altres activitats formatives: màxim de 13 punts per a categories professionals en què el requisit d'accés a aquestes exigisca una especialitat sanitària i 19 punts per a la resta de categories:  
f.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
f.2.) Per cada curs de formació impartit, cada 10 hores lectives es valoraran amb 0,15 punts fins a un màxim de 2 punts.  
3. Altres activitats relacionades amb la categoria: fins a un màxim de 10 punts.  
a) Activitats de tutorització i docència relacionades amb la formació sanitària especialitzada en ciències de la salut mitjançant el sistema de residència: 0,50 punts per cada any de residència, fins a un màxim de 3 punts.  
b) Per cada curs acadèmic complet com a professor/a associat en ciències de la salut en departaments de salut amb conveni específic amb la universitat i amb programa de docència pregraduada o de formació corresponent a l'àrea de coneixement exigit per a l'accés a la categoria professional i/o de docent de pràctiques: 0,25 punts, fins a un màxim de 2 punts.  
c) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1 punt.  
d) Per la realització de treballs científics o tècnics, fins a un màxim de 2 punts:  
- Per cada publicació en revista científica o tècnica: 0, 25 punts.  
- Per cada capítol de llibre: 0,25 punts.  
- Per cada llibre: 1 punt.  
e) Coneixement d'altres idiomes comunitaris diferents del castellà i valencià, fins a un màxim de 0,50 punts segons l'escala següent:  
  
- A2: 0,10 punts.  
- B1: 0,20 punts.  
- B2: 0,30 punts.  
- C1: 0,40 punts.  
- C2: 0,50 punts.  
f) Per la participació en els òrgans col·legiats de selecció i provisió i/o la pertinença al col·legi de selecció i provisió (per al torn de promoció interna): 0,25 punts per nomenament o any de pertinença fins a un màxim de 0,50 punts.  
g) Per altres activitats rellevants: 0,10 punts per activitat fins a un màxim d'1 punt.  
4. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 18. Barem de mèrits per als processos de selecció de les categories professionals sanitàries incloses en els grups de titulació B, C1 i C2  
1. Serveis prestats: fins a un màxim de 50 punts.  
a) Por els serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut, en la mateixa categoria professional: puntuació de 0,23 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació de 0,12 per mes.  
c) Pels serveis prestats en la mateixa categoria professional o en aquella per a l'accés de la qual siga necessària la titulació exigida en la convocatòria de què es tracte, sempre que quede acreditat que la plaça exercida té igual contingut funcional que la categoria professional en la qual s'inscriu, amb una puntuació de 0,12 per mes treballat, amb un màxim de 5 punts:  
- Com a personal sanitari del cos militar de sanitat en centres sanitaris i hospitals militars dependents del Ministeri de Defensa de l'Estat espanyol.  
- Com a personal sanitari d'institucions penitenciàries.  
- Com a personal sanitari en institucions públiques i centres sociosanitaris, totes elles de titularitat de la Generalitat Valenciana i gestió directa per una Administració pública.  
d) Pels serveis prestats en la mateixa categoria professional, sempre que quede acreditat que la plaça exercida té igual contingut funcional que la categoria professional en la qual s'inscriu, amb una puntuació de 0,10 per mes treballat, amb un màxim de 5 punts:  
- Com a personal sanitari en entitats concertades que atenguen pacients de la sanitat pública de la Generalitat Valenciana a través de contractes, en la modalitat de concerts, subscrits de conformitat amb la normativa vigent a cada moment en matèria de contractació administrativa i accions concertades gestionades de conformitat amb la Llei 7/2017, de 30 de març, de la Generalitat.  
- Com a personal sanitari que preste serveis en les mútues col·laboradores amb la Seguretat Social i en els centres sanitaris que en depenen.  
2. Formació: fins a un màxim de 35 punts:  
a) Per titulacions acadèmiques diferents i de la seua mateixa classificació de personal estatutari (sanitari), del mateix o superior nivell a la titulació requerida en la convocatòria: per cadascuna 3 punts, amb un màxim de 6 punts.  
b) Per altres activitats formatives: màxim de 29 punts.  
b.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b.2) Per cada curs de formació impartits, cada 10 hores lectives es valoraran amb 0,15 punts fins a un màxim de 2 punts.  
3. Altres activitats relacionades amb la categoria: fins a un màxim de 9 punts.  
a) Activitats com a docent de pràctiques en l'àrea de coneixement exigit per a l'accés a la categoria professional: 0,25 punts per curs complet, fins a un màxim de 2 punts.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1,50 punts.  
c) Per la realització de treballs científics o tècnics, fins a un màxim de 2 punts:  
- Per cada publicació: 0,25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió (per al torn de promoció interna): 0,25 punts per nomenament o any de pertinença fins a un màxim d'1 punt.  
e) Coneixement d'altres idiomes comunitaris diferents del castellà i valencià, fins a un màxim d'1,50 punts segons l'escala següent:  
  
- A1: 0,15 punts.  
- A2: 0,25 punts.  
- B1: 0,50 punts.  
- B2: 0,75 punts.  
- C1: 1 punt.  
- C2: 1,50 punts.  
f) Per altres activitats rellevants: 0,10 punts per activitat, fins a un màxim d'1 punt.  
4. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 19. Barem de mèrits per als processos de selecció de les categories professionals de gestió i de serveis incloses en els grups de titulació A1 i A2.  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut, en la mateixa categoria professional: puntuació de 0,23 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació 0,12 per mes.  
2. Formació: fins a un màxim de 34 punts.  
a) Per titulacions diferents i de la seua mateixa classificació de personal estatutari (gestió i serveis), del mateix o superior nivell a la titulació requerida en la convocatòria: per cadascuna 1,5 punts, amb un màxim de 3 punts.  
b) Doctorat: 6 punts. Si aquest grau s'ha aconseguit amb la qualificació cum laude, se sumarà 1 punt més.  
c) Màsters universitaris oficials: per cadascun 1,5 punts, amb un màxim de 3 punts.  
d) Altres títols universitaris diferents dels oficials: per cadascun 1 punt amb un màxim de 2.  
e) Altres activitats formatives: màxim de 19 punts.  
e.1.) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
e.2) En el supòsit de cursos impartits, cada 10 hores lectives es valoraran amb 0,15 punts, fins a un màxim de 2 punts  
3. Altres activitats: fins a un màxim de 10 punts.  
a) Per cada curs acadèmic complet com a professor/a associat i/o docent de pràctiques, en la formació corresponent a l'àrea de coneixement exigit per a l'accés a la categoria professional: 0,25 punts, fins a un màxim de 2 punts.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1 punt.  
c) Per la realització de treballs científics o tècnics, fins a un màxim de 2 punts:  
- Per cada publicació: 0, 25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o pertinença al col·legi de selecció i provisió (per al torn de promoció interna): 0,25 punts per nomenament o any de pertinença fins a un màxim d'1 punt.  
e) Coneixement d'altres idiomes comunitaris diferents del castellà i valencià, fins a un màxim d'1,5 punts segons l'escala següent:  
  
- A1: 0,15 punts.  
- A2: 0,25 punts.  
- B1: 0,50 punts.  
- B2: 0,75 punts.  
- C1: 1 punt.  
- C2: 1,50 punts.  
f) Per altres activitats rellevants: 0,10 punts per activitat, fins a un màxim de 2,50 punts.  
4. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 20. Barem de mèrits per als processos de selecció de les categories professionals de gestió i de serveis incloses en els grups de titulació B, C1, C2 i AP  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut, en la mateixa categoria professional: puntuació de 0,23 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació 0,12 per mes.  
2. Formació: fins a un màxim de 35 punts.  
a) Per estar en possessió de titulacions acadèmiques diferents i de la seua mateixa classificació de personal estatutari (gestió i serveis), de superior nivell a la titulació requerida en la convocatòria: per cadascuna 3 punts, amb un màxim de 6 punts.  
b) Altres activitats formatives: màxim de 29 punts.  
b.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b.2) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
3. Altres activitats: fins a un màxim de 9 punts.  
a) Activitats com a docent de pràctiques en l'àrea de coneixement exigit per a l'accés a la categoria professional: 0,25 punts per curs complet, fins a un màxim de 2 punts.  
b) Per cada dotze mesos formant part de comissions clíniques acreditades en institucions sanitàries públiques: 0,50 punts, fins a un màxim de 2,50 punts.  
c) Per la participació en els òrgans col·legiats de selecció i provisió i/o pertinença al col·legi de selecció i provisió (per al torn de promoció interna): 0,25 punts per nomenament o any de pertinença fins a un màxim d'1 punt.  
d) Coneixement d'altres idiomes comunitaris diferents del castellà i valencià, fins a un màxim d'1,5 punts segons l'escala següent:  
  
- A1: 0,15 punts.  
- A2: 0,25 punts.  
- B1: 0,50 punts.  
- B2: 0,75 punts.  
- C1: 1 punt.  
- C2: 1,50 punts.  
e) Per altres activitats rellevants: 0,10 punts per activitat, fins a un màxim de 2,50 punts.  
4. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
  
Capítol V  
Barems de mèrits per als processos de provisió de places bàsiques vacants mitjançant convocatòries de mobilitat voluntària  
  
Article 21. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals sanitàries corresponents als grups de titulació A1 i A2  
La puntuació total que es pot aconseguir en els concursos de trasllats serà de 100 punts, distribuïts de la manera següent:  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut:  
  
a.1) En la mateixa categoria professional i, si escau, especialitat: puntuació de 0,16 per mes.  
a.2) Quan es tracte de l'exercici de places declarades de difícil cobertura, es computaran els serveis prestats de manera continuada, amb la puntuació següent:  
- Durant el primer any de duració del nomenament: 0,40 punts per mes.  
- A partir del segon any de duració del nomenament: 0,60 punts per mes.  
- El tercer any i successius: 0,16 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional i, si escau, especialitat: puntuació 0,10 per mes.  
2. Grau de carrera o desenvolupament professional: fins a un màxim de 8 punts.  
El grau reconegut en la carrera professional o, si escau, en el desenvolupament professional serà valorat, d'acord amb l'escala següent, puntuant exclusivament el grau més alt reconegut en la categoria i especialitat a la qual es concursa:  
a) Grau G-1: 2 punts.  
b) Grau G-2: 4 punts.  
c) Grau G-3: 6 punts.  
d) Grau G-4: 8 punts.  
3. Valoració del temps en la mateixa destinació definitiva en el centre i en la categoria i especialitat des de la qual es concursa: fins a un màxim de 10 punts.  
De conformitat amb el que s'estableix en l'article 8 d'aquesta ordre, la valoració d'aquest mèrit serà la següent:   
a) Per cinc anys complets ininterromputs o 3 anys en aquells declarats de difícil cobertura: 5 punts.  
b) Per cada any addicional complet 1 punt més.  
4. Formació: fins a un màxim de 20 punts, distribuïts de la manera següent:   
a) Titulacions acadèmiques oficials diferents, de la seua mateixa classificació de personal estatutari (sanitària) del mateix o superior nivell a aquella requerida per a l'accés a la categoria objecte de la convocatòria i/o altres especialitats sanitàries diferents del mateix o superior nivell a aquella requerida per a exercir la categoria i, si escau, especialitat a la qual s'opta: per cadascuna 1,50 punts, amb un màxim de 3 punts.  
b) Doctorat: 6 punts. Si aquest grau s'ha aconseguit amb la qualificació cum laude, se sumarà 1 punt més. Si s'han completat els plans de promoció de la investigació, desenvolupament experimental i la innovació a través dels contractes Río Hortega o Sara Borrell se sumaran 2 punts més, i si s'han completat els programes Juan Rodés o Miguel Servet, se sumaran 4 punts més, en aquests dos últims casos no seran computables els programes Río Hortega o Sara Borrell.  
c) Màsters universitaris oficials: 1,50 punts per cadascun amb un màxim de 3 punts.  
d) Altres títols universitaris diferents dels oficials: per cadascun 1 punt amb un màxim de 2.  
e) Altres activitats formatives: màxim de 5 punts:  
a) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Altres activitats: fins a un màxim de 6 punts.  
a) Activitats de docència: fins a un màxim de 5 punts.  
a.1) Activitats de tutorització i docència relacionades amb la formació sanitària especialitzada en ciències de la salut mitjançant el sistema de residència: 0,80 punts per cada any d'activitat.  
a.2) Activitats com a professor/a i/o com a docent de pràctiques, en ciències de la salut en departaments de salut amb conveni específic amb la universitat i amb programa de docència pregraduada: 0,60 punts per cada any d'activitat.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts fins a un màxim d'1 punt.  
c) Per la realització de treballs científics o tècnics, fins a un màxim de 2 punts:  
- Per cada publicació: 0,25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió: 0,25 punts per nomenament o any de pertinença fins a un màxim de 2,50 punts.  
  
6. Valencià, fins a un màxim de 6 punts, segons l'escala següent:  
- A1: 0,50 punts.  
  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 22. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals sanitàries corresponents als grups de titulació B, C1 i C2  
La puntuació total que es pot aconseguir en els concursos de trasllats serà de 100 punts, distribuïts de la manera següent:  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut en la mateixa categoria professional: puntuació de 0,16 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o, indirectament a través de consorcis o mitjançant contractes de gestió de servei públic per concessió, conforme al que s'estableix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació 0,10 per mes.  
2. Grau de carrera o desenvolupament professional: fins a un màxim de 8 punts.  
El grau reconegut en la carrera professional o, si escau, en el desenvolupament professional serà valorat, d'acord amb l'escala següent, puntuant exclusivament el grau més alt reconegut en la categoria i especialitat a la qual es concursa:  
a) Grau G-1: 2 punts.  
b) Grau G-2: 4 punts.  
c) Grau G-3: 6 punts.  
d) Grau G-4: 8 punts.  
3. Valoració del temps en la mateixa destinació definitiva en el centre i en la categoria i especialitat des de la qual es concursa: fins a un màxim de 10 punts.  
De conformitat amb el que s'estableix en l'article 8 de la present ordre, la valoració d'aquest mèrit serà la següent:  
a) Per cinc anys complets ininterromputs: 5 punts.  
b) Per cada any addicional complet: 1 punt més.  
4. Formació: fins a un màxim de 20 punts, distribuïts de la manera següent:  
a) Titulacions acadèmiques diferents, de la seua mateixa classificació de personal estatutari (sanitària), del mateix o superior nivell a la titulació requerida en la convocatòria: per cadascuna 3 punts amb un màxim de 6 punts.  
b) Altres activitats formatives: màxim de 14 punts.  
b.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b.2) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Altres activitats: fins a un màxim de 6 punts.  
a) Activitats com a docent de pràctiques en l'àrea de coneixement exigit per a l'accés a la categoria professional: 0,15 punts per curs complet, fins a un màxim d'1 punt.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1,5 punts.  
c) Per la realització de treballs científics o tècnics, fins a un màxim de 2 punts:  
- Per cada publicació: 0, 25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió: 0,25 punts per nomenament o any de pertinença fins a un màxim de 2,50 punts.  
  
6. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 23. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals de gestió i de serveis corresponents als grups de titulació A1 i A2  
La puntuació total que es pot aconseguir en els concursos de trasllats serà de 100 punts, distribuïts de la manera següent:  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea i en les fundacions públiques per a la investigació d'establiments del Sistema Nacional de Salut, en la mateixa categoria professional: puntuació de 0,16 punts per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea, en diferent categoria professional: puntuació de 0,10 punts per mes.  
2. Grau de carrera o desenvolupament professional: fins a un màxim de 8 punts.  
El grau reconegut en la carrera professional o, si escau, en el desenvolupament professional serà valorat, d'acord amb l'escala següent, puntuant exclusivament el grau més alt reconegut en la categoria i especialitat a la qual es concursa:  
a) Grau G-1: 2 punts.  
b) Grau G-2: 4 punts.  
c) Grau G-3: 6 punts.  
d) Grau G-4: 8 punts.  
3. Valoració del temps en la mateixa destinació definitiva en el centre i en la categoria i especialitat des de la qual es concursa: fins a un màxim de 10 punts.  
De conformitat amb el que s'estableix en l'article 8 de la present ordre, la valoració d'aquest mèrit serà la següent:  
a) Per cinc anys complets ininterromputs: 5 punts.  
b) Per cada any addicional complet 1 punt més.  
4. Formació: fins a un màxim de 20 punts, distribuïts de la manera següent:  
a) Titulacions acadèmiques oficials de la seua mateixa classificació de personal estatutari (gestió i serveis), diferents, del mateix o superior nivell a aquella requerida per a l'accés a la categoria objecte de la convocatòria: per cadascuna 1,50 punts, amb un màxim de 3 punts.  
b) Doctorat: 6 punts. Si aquest grau s'ha aconseguit amb la qualificació cum laude, se sumarà 1 punt més.  
c) Màsters universitaris oficials: 1,50 punts per cadascun amb un màxim de 3 punts.  
d) Altres títols universitaris diferents dels oficials: per cadascun 1 punt amb un màxim de 2.  
e) Altres activitats formatives: màxim de 5 punts:  
e.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
e.2) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Altres activitats: fins a un màxim de 6 punts.  
a) Per cada curs acadèmic complet com a professor/a associat i/o docent de pràctiques de formació corresponent a l'àrea de coneixement exigit per a l'accés a la categoria professional: 0,15 punts, fins a un màxim d'1 punt.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1 punt.  
c) Per la realització de treballs científics o tècnics, fins a un màxim de 2 punts:  
- Per cada publicació: 0, 25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió: 0,25 punts per nomenament o any de pertinença fins a un màxim de 2,50 punts.  
  
6. Valencià, fins a un màxim de 6 punts segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
Article 24. Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals de gestió i de serveis corresponents als grups de titulació B, C1, C2 i AP  
La puntuació total que es pot aconseguir en els concursos de trasllats serà de 100 punts, distribuïts de la manera següent:  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea i en les fundacions públiques per a la investigació d'establiments del Sistema Nacional de Salut, en la mateixa categoria professional: puntuació de 0,16 punts per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea, en diferent categoria professional: puntuació de 0,10 punts per mes.  
2. Grau de carrera o desenvolupament professional: fins a un màxim de 8 punts.  
El grau reconegut en la carrera professional o, si escau, en el desenvolupament professional serà valorat, d'acord amb l'escala següent, puntuant exclusivament el grau més alt reconegut en la categoria i especialitat a la qual es concursa:  
a) Grau G-1: 2 punts.  
b) Grau G-2: 4 punts.  
c) Grau G-3: 6 punts.  
d) Grau G-4: 8 punts.  
3. Valoració del temps en la mateixa destinació definitiva en el centre i en la categoria i especialitat des de la qual es concursa: fins a un màxim de 10 punts.  
De conformitat amb el que s'estableix en l'article 8 de la present ordre, la valoració d'aquest mèrit serà la següent:  
a) Per cinc anys complets ininterromputs: 5 punts.  
b) Per cada any addicional complet 1 punt més.  
4. Formació fins a un màxim de 20 punts, distribuïts de la manera següent:  
a) Per titulacions acadèmiques diferents de la seua mateixa classificació de personal estatutari (gestió i serveis), del mateix o superior nivell a la titulació requerida en la convocatòria: per cadascuna 2 punts, amb un màxim de 4 punts.  
b) Altres activitats formatives: màxim de 16 punts:  
b.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b.2) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Altres activitats: fins a un màxim de 6 punts.  
a) Activitats com a docent de pràctiques en l'àrea de coneixement exigit per a l'accés a la categoria professional: 0,15 punts per curs complet, fins a un màxim d'1 punt.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1,50 punts.  
c) Per la realització de treballs científics o tècnics, fins a un màxim de 2 punts:  
- Per cada publicació: 0,25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió: 0,25 punts per nomenament o any de pertinença fins a un màxim de 2,50 punts.  
  
6. Valencià: fins a un màxim de 6 punts segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
  
Capítol VI  
Barem de mèrits per als processos de mobilitat interna   
del personal estatutari fix, gestionat per la conselleria   
competent en matèria de sanitat  
  
Article 25. Mèrits valorables i puntuació d'aquests  
En els processos de mobilitat interna regulats en l'article 36 del Decret 192/2017, d'1 de desembre, del Consell, pel qual es va aprovar un nou reglament de selecció i provisió de places de personal estatutari al servei d'institucions sanitàries públiques del Sistema Valencià de Salut, es consideraran mèrits valorables els següents:  
1. Serveis prestats en institucions sanitàries públiques de gestió directa de la conselleria amb competència en matèria de sanitat: fins a un màxim de 50 punts.  
1.1. Temps de servei en actiu com a personal estatutari en la categoria en la qual es participa: 0,30 punts per mes complet treballat.  
  
1.2. Temps de servei en actiu com a personal estatutari en categoria diferent d'aquella en la qual es participa: 0,15 punts per mes complet treballat.  
2. Grau de carrera o desenvolupament professional, fins a un màxim de 18 punts.  
El grau reconegut a la data de la convocatòria del procés, en la carrera professional o, si escau, en el desenvolupament professional, serà valorat, d'acord amb l'escala següent, puntuant exclusivament el grau més alt reconegut en la categoria i especialitat a la qual es participa:  
  
- Grau G-1: 5 punts.  
- Grau G-2: 9 punts.  
- Grau G-3: 13 punts.  
- Grau G-4: 18 punts.  
3. Permanència durant almenys cinc anys ininterromputs, immediats anteriors a la convocatòria, en la mateixa destinació definitiva, en el centre on es tinga la plaça en propietat o en reingrés provisional, en la categoria i especialitat des de la qual es concursa desenvolupant les mateixes funcions: fins a un màxim de 20 punts.  
La valoració d'aquest mèrit serà la següent:  
a) Per cinc anys complets ininterromputs: 5 punts.  
b) Per cada any addicional complet 1 punt més.  
4. Formació: fins a un màxim de 6 punts:  
En la valoració d'aquest mèrit s'aplicaran les previsions contingudes en els articles 10 i 14 de la present ordre. No obstant això, únicament seran valorats els cursos realitzats en els 10 anys immediats anteriors al procés en què es participa.  
Es valoraran seguint l'escala següent:  
a) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts.  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més si el curs realitzat és en matèria d'igualtat de gènere, se sumaran 0,15 punts més.  
b) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Valencià: fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
  
Capítol VII  
Resolució d'empats en els processos de provisió  
  
Article 26. Resolució d'empats en els processos de provisió regulats en la present ordre  
Els empats que es produïsquen es dirimiran atenent els criteris següents, amb caràcter successiu:  
a) L'empat es resoldrà en favor de la persona que haja obtingut major puntuació en algun dels mèrits assenyalats a continuació, segons l'ordre següent:  
1r. Serveis prestats.  
2n. Grau de carrera o desenvolupament professional.  
3r. Permanència.  
4t. Formació.  
5é. Altres activitats.  
6é. Valencià.  
b) En cas de persistir l'empat, es resoldrà en favor de la persona de més edat.  
  
  
  
  
  
DISPOSICIONS ADDICIONALS  
  
Primera. No-incidència pressupostària  
La implementació i posterior desplegament d'aquesta ordre no tindrà incidència ni generarà nova despesa en els pressupostos assignats a la conselleria competent en matèria de sanitat, i en tot cas haurà de ser atesa amb els seus propis mitjans humans i recursos materials.  
  
Segona. Facultat de desplegament  
S'autoritza la persona titular de la direcció general amb competències en matèria de recursos humans de la conselleria amb competències en matèria de sanitat per a dictar les instruccions i mandats necessaris per a l'execució de la present ordre.  
  
  
DISPOSICIÓ TRANSITÒRIA  
  
Única. Aplicació del barem en els processos de mobilitat interna  
Si a la data de la publicació de la present ordre hi ha algun procés de mobilitat interna convocat pendent de resoldre, s'aplicarà el barem de mèrits que, en el moment de la convocatòria, la Gerència del departament o Direcció del centre, haguera negociat en Junta de Personal. Si no existeix aquest barem negociat, serà aplicable el que es preveu en el capítol VI de la present ordre.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que es preveu en la present ordre, i especialment:  
a) L'Ordre de 12 de febrer de 2007, del conseller de Sanitat, per la qual s'aprova el barem de mèrits d'aplicació als concursos de trasllats per a la provisió de places de personal estatutari al servei d'institucions sanitàries de la Generalitat Valenciana.  
b) L'Ordre de 7 de maig de 2007, del conseller de Sanitat, per la qual s'aproven els barems de mèrits d'aplicació als processos selectius per a la cobertura de places de personal estatutari al servei d'institucions sanitàries de la Generalitat.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 2 de juny de 2020  
  
La consellera de Sanitat Universal i Salut Pública  
ANA BARCELÓ CHICO